સવારે નિવાસ સ્થાનેથી નીકળ્યા પછી કાંઈ નકકી નહી કે બપોરનું ભોજન પણ કયાં થશે અને રાત્રે રહેઠાણ ઉપર પાછો આવે ત્યારે ખરો, દિવસ દરમ્યાન જયદેવના મતે બે પ્રકરનાં યુધ્ધો રહેતા એક તો વાસ્તવિક યુધ્ધ ગુનેગારોને પકડવા ગુન્હા અટકાવવા આયોજનો વ્યવસ્થા બંદોબસ્ત કરવા વિગેરે અને બીજુ યુધ્ધ માનસીક યુધ્ધ મગજમારીનું જેમાં તેનો મોરચો સાથી કર્મચારી પોલીસો, ઉપરી અધિકારીઓ, રાજકારણીઓ, આમ જનતા ફરિયાદીઓ, સાક્ષીઓની સાથે કામ પાડવામાં રહેતો આ બીજા પ્રકારના મોરચામાં તો સામેનો પક્ષ તો તમામ કાર્યવાહી કાયદો અને નિયમોની અમલવારી પોતાને અનુકુળ આવે પોતાને ફાયદો થાય પોતાની વાહવાહ થાય તેમ પોતાની ઈચ્છા મુજબ જ કરાવવા પ્રયત્નો અને રજુઆતો તથા હુકમો કરતા હતા જયારે જયદેવ નિયમો કાયદા મુજબ અને બહુજન હિતાય બહુજન સુખાય ની દ્રષ્ટીએ તથા આમ જનતામાં પોલીસનું મોરલ ઉંચુ આવે ઈમેજ ઉંચી થાય તે રીતે અમલવારી કરવા તેની સાથે સતત માનસીક સંઘર્ષ કર્યા કરતો આમ દરેક વાતમાં લમણાજીક રહેતી તેથી નિયમીત જીવન જીવવા વાળા જયદેવને તેના આવા સ્વભાવ અને કાર્યશૈલીને કારણે પોલીસ ખાતામાં સઘળુ વિ‚ધ્ધનું જ જણાતું હતુ.